CELEX: 62017TN0298
Language: ro
Date: 2017-05-11 00:00:00
Title: Cauza T-298/17: Acțiune introdusă la 11 mai 2017 – Iordachescu și alții/Parlamentul și alții

7.8.2017   
            
            
               RO
            
            
               Jurnalul Oficial al Uniunii Europene
            
            
               C 256/30
            
         Acțiune introdusă la 11 mai 2017 – Iordachescu și alții/Parlamentul și alții
   (Cauza T-298/17)
   (2017/C 256/36)
   Limba de procedură: româna
   
      Părțile
   
   
      Reclamanți: Adrian Iordachescu (București, România), Florina Iordachescu (București), Mihaela Iordachescu (București), Cristinel Iordachescu (București) (reprezentant: A. Cuculis, avocat)
   
      Pârâți: Parlamentul European, Consiliul Uniunii Europene, Comisia Europeană
   
      Concluziile
   
   Reclamanții solicită Tribunalului:
   
               —
            
            
               Anularea în parte a directivei 2014/40/UE, articolul 10 și anexa II galeria de imagini referitoare în principal la pictograma din secțiunea WARNING 5 „Set 1 Image”;
            
         
               —
            
            
               În subsidiar, modificarea în parte a directivei 2014/40, articolul 10 și anexa II aprobate de către Comisia Europeană având în vedere lipsa oricărei trimiteri de pe pachetele de țigări către un link informațional sau un „disclaimer” referitor la pozele ce apar pe pachetele de țigări și introducerea pe toate pachetele de țigări din Uniunea Europeană a unui avertisment cu privire la imaginile ce apar pe pachetele de țigări, cu trimitere specială către un link unde se pot citi informații referitoare la imaginile ce apar pe aceste pachete în scopul spulberării oricărei suspiciuni;
            
         
               —
            
            
               Modificarea modului de implementare a consimțămintelor persoanelor ce apar pe aceste pachete de țigări în sensul că persoanele ce vor apărea pe pachetele de țigări își vor da acordul pentru publicarea numelui real și a datelor medicale personale pentru a nu putea fi confundată și nici creată o altă confuzie cu privire la persoanele ce apar pe acele pachete de țigări, iar datele personale și datele cu caracter medical vor face corp comun cu link-ul către care vor fi trimise persoanele ce vor să afle identitatea/istoricul medical al persoanelor ce apar pe pachetele de țigări;
            
         
               —
            
            
               Obligarea celor două instituții, alături de Comisia Europeană, la înfățișarea unui exemplar conform cu originalul al consimțământului dat de persoana ce apare în setul de imagini numărul cinci setul unu fără ascunderea informațiilor personale și pozele aferente consimțământului dat pentru a putea opera o expertiză criminalistică asupra fotografiilor;
            
         
               —
            
            
               Obligarea intimaților la plata sumei de 1 000 000 de euro cu titlu de daune morale cuantificate prin suferința produsă de apariția acelei imagini la o perioadă relativ scurtă de la decesul tatălui reclamanților și prin suferința creată prin ascunderea informațiilor ce ar fi putut clarifica situația bărbatului de pe pachetele de țigări astfel încât suferința familiei să fi fost de o durată mult mai scurtă.
            
         
      Motivele și principalele argumente
   
   În susținerea acțiunii, reclamanții invocă un motiv întemeiat pe efectele pe care directiva 2014/40/UE le are asupra vieții lor cotidiene având în vedere starea de neliniște creată de asemănarea dintre personajul de pe pachetele de țigări si tatăl lor decedat.